Public procurement notice: Contract Award Notice
Published: 2016-02-20
Buyer: ДП „Национална компания Железопътна инфраструктура“
Country: BG
Region: BULGARIA
Contract type: Services
Procedure: Negotiated without a prior call for competition
CPV classification: 79713000: Guard services
Estimated value: 1165050 BGN
Award criteria: Lowest price

Technical requirements: Допълнителна услуга за поръчка с предмет: „ Организиране и осъществяване на денонощна физическа невъоръжена охрана и охрана с технически средства на обекти собственост на ДП НКЖИ в 3 обособени позиции за срок от 3 (три) години.
Предмет на настоящата обществена поръчка е „Допълнителна услуга за поръчка с предмет: „ Организиране и осъществяване на денонощна физическа невъоръжена охрана и охрана с технически средства на обекти собственост на ДП НКЖИ в 3 обособени позиции за срок от 3 (три) години”.
Обектите подлежащи на организиране и осъществяване на денонощна физическа невъоръжена охрана са разположени на територията на ЖП Секция София; ЖП Секция Враца; ССТ София; РП „Енергосекция“ София; УДВГД София; ЖП Секция Горна Оряховица; РП “Енергосекция” Горна Оряховица; УДВГД Г. Оряховица; ЖП Секция Пловдив; УДВГД Пловдив.
Охранителната дейност в ДП НКЖИ е в пряка зависимост от криминогенната обстановка, размера на щетите, причинени от кражби и от общото състояние на системата за Национална сигурност в страната.
Анализът на факторите, влияещи върху сигурността на железопътната инфраструктура, показва трайна тенденция към увеличаване риска от аварии и катастрофи, предизвикани от преднамерена или непреднамерена човешка дейност. Статистиката на кражбите сочи, че през настоящата год. е налице увеличаване на щетите спрямо предходната год. с около 30 %. Това се дължи на увеличения брой на кражбите върху инфраструктурните съоръжения и на закриването на отдел „Транспортна полиция“ (извършени структурни реформи в МВР), което промени приоритетите на МВР и доведе до затруднения при разследването на възникнали произшествия и престъпления в жп инфраструктура. С писма № 328600-2678/1.7.15 г. и № 328600-2680/1.7.15 г. директора на ГД „Национална полиция“-МВР уведомява, че дирекция „Жандармерия“ няма кадрови ресурс за опазване на общ. ред и противодействие на престъпността в обекти от жп транспорта и препоръчва функциите, които до момента са изпълнявани от полицейските служители, да бъдат възложени на частни охранителни фирми.
Наред с увеличения размер на щетите от посегателства, през последната год. службите, ангажирани с Националната сигурност, отчитат засилен риск от извършване на терористични актове. Според тях, основните фактори, които създават предпоставки за възникване на терористична заплаха срещу жп инфраструктура са:
— приоритетните направления на външната политика и участието на страната в областта на сътрудничеството със ЕС и НАТО срещу тероризма;
— вътрешният криминален контингент в България и по-конкретно организираната престъпност и възможните й връзки с терористични структури.
В тази връзка, с писма № 29-00-3/9.1.15 г. и № 29-00-37/24.4.15 г. Министъра на МТИТС разпорежда на ДП НКЖИ да предприеме незабавни мерки за повишаване бдителността, засилване на охраната и пропускателния режим в обектите на компанията.
Също с писма № 328200-6813/11.5.15 г. и № 328200-7390/21.5.15 г. директора на ГД „Гранична полиция“ информира ДП НКЖИ за постоянно увеличаващите се случаи на задържани незаконни мигранти при опити да преминат държавната граница, използвайки влакове.
Съгласно Постановление на МС № 181/20.7.2009 г., цялостната дейност на ДП НКЖИ е стратегическа и изброените по-горе фактори могат да доведат до сериозни нарушения в работата на компанията. Във връзка с протичащите динамични процеси в средата за сигурност, свързани с миграционния натиск над България и европейските страни, с писмо № Д-2934/24.9.15 г. от ДАНС, беше разпоредено на компанията да предприеме всички необходими мерки от организационен и финансов характер за повишаване на сигурността и безопасното функциониране на стратегическите обекти и дейности, които са от значение за националната сигурност.
Отчитайки тези рискове е необходимо да се предприемат спешни действия за усилване на физическата охрана в обектите на компанията. Настъпилите съществени промени в обстановката налагат увеличаване броя на охранителите, които са нощна смяна, и увеличаване броя на постовете в особено рисковите обекти. Според направените разчети ще са необходими допълнително 58 бр. охранители в обектите на ДП НКЖИ.
Охраната на обектите на ДП НКЖИ се осъществява въз основа на сключен договор № 4958/16.4.2015 г. за срок от 3 години на обща стойност от 8 812 800 BGN.
Във връзка с горното, налице са предпоставките за възлагане на допълнителна услуга по чл. 90, ал. 1, т. 8 от ЗОП, а именно: 1. Спецификата на предмета на поръчката налага увеличаването броя на охранителите в обектите да се възложи на същия изпълнител, тъй като е невъзможно едни и същи обекти да се охраняват от различни охранителни фирми. 2. Общата стойност на поръчката не е повече от 50 % от стойността на основната поръчка.
Допълнителна услуга за поръчка с предмет: „Организиране и осъществяване на денонощна физическа невъоръжена охрана и охрана с технически средства на обекти собственост на ДП НКЖИ в 3 обособени позиции за срок от 3 (три) години“


Winner: ДЗЗД „Консорциум — РМ Титан — Бат Секюрити“, ЕИК 176180502
Number of bids: 1